paragraph_text: Već je 1994. papa Ivan Pavao II. najavio proslavu Velikog jubileja u apostolskom pismu Tertio Millennio Adveniente (hrv. »Nadolaskom trećeg tisućljeća«). Objavio je i bulu o jubileju naslova Inacarnationis Mysterium (hrv. »Otajstvo Utjelovljenja«) 1998. godine. Veliki jubilej počeo je na Božić 1999. godine otvaranjem vrata Bazilike sv. Petra u Vatikanu. Otvaranje jubileja proslavljeno je i u mjesnim crkvama po svijetu. Ustanovljen je poseban jubilarni oprost grijeha.